CELEX: E2010J0011
Language: da
Date: 2010-12-17 00:00:00
Title: Domstolens dom af 17. december 2010 i sag E-11/10 — EFTA-Tilsynsmyndigheden mod Fyrstendømmet Liechtenstein (En kontraherende parts manglende opfyldelse af sine forpligtelser — direktiv 2006/54/EF om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv)

16.6.2011   
            
            
               DA
            
            
               Den Europæiske Unions Tidende
            
            
               C 176/8
            
         DOMSTOLENS DOM
   af 17. december 2010
   i sag E-11/10
   EFTA-Tilsynsmyndigheden mod Fyrstendømmet Liechtenstein
   (En kontraherende parts manglende opfyldelse af sine forpligtelser — direktiv 2006/54/EF om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv)
   2011/C 176/05
   I sag E-11/10 har EFTA-Tilsynsmyndigheden anlagt sag mod Fyrstendømmet Liechtenstein angående påstand om, at det fastslås, at Fyrstendømmet Liechtenstein ved ikke inden for den fastsatte frist at have vedtaget eller givet EFTA-Tilsynsmyndigheden meddelelse om alle de foranstaltninger, der er nødvendige for fuldt ud at gennemføre den retsakt, der henvises til i punkt 21b i bilag XVIII til EØS-aftalen, nemlig Europa-Parlamentets og Rådets direktiv 2006/54/EF af 5. juli 2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv (omarbejdning), som tilpasset EØS-aftalen ved protokol 1 dertil, i national lovgivning, har tilsidesat sine forpligtelser i henhold til direktivets artikel 33, og artikel 7 i EØS-aftalen. Domstolen, sammensat af præsidenten, Carl Baudenbacher, og dommerne Thorgeir Örlygsson og Henrik Bull (refererende dommer), har afsagt dom i sagen den 17. december 2010.
   Domskonklusionen lyder således:
   
               1)
            
            
               Det fastslås, at Fyrstendømmet Liechtenstein ved ikke inden for den fastsatte frist at have vedtaget alle de foranstaltninger, der er nødvendige for at gennemføre den retsakt, der er nævnt i punkt 21b i bilag XVIII til EØS-aftalen, nemlig Europa-Parlamentets og Rådets direktiv 2006/54/EF af 5. juli 2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv (omarbejdning), som tilpasset EØS-aftalen ved protokol 1 dertil, har tilsidesat sine forpligtelser i henhold til direktivets artikel 33, stk. 1, og EØS-aftalens artikel 7.
            
         
               2)
            
            
               Fyrstendømmet Liechtenstein betaler sagens omkostninger.